|  |
| --- |
| ethnosimo-aade-gr |

Αθήνα, 12 Μαρτίου 2024

**ΔΕΛΤΙΟ ΤΥΠΟΥ**

**ΑΑΔΕ: Ψηφιακή η υποβολή της δήλωσης απόδοσης του τέλους ανθεκτικότητας στην κλιματική κρίση**

Μια νέα ψηφιακή εφαρμογή για την υποβολή δήλωσης απόδοσης του τέλους ανθεκτικότητας στην κλιματική κρίση είναι στη διάθεση πολιτών και επιχειρήσεων από 12.3.2024, με στόχο τη διευκόλυνση των συναλλαγών τους και την αποτελεσματικότερη εξυπηρέτησή τους.

Επισημαίνεται ότι το τέλος ανθεκτικότητας στην κλιματική κρίση (ΤΑΚΚ) επιβάλλεται ανά ημερήσια χρήση και σε αυτό υπάγονται τα:

* κύρια ξενοδοχειακά καταλύματα
* ενοικιαζόμενα επιπλωμένα δωμάτια διαμερίσματα
* ακίνητα που διατίθενται μέσω βραχυχρόνιας μίσθωσης
* αυτοεξυπηρετούμενα καταλύματα
* τουριστικές επιπλωμένες επαύλεις (βίλες)

Το TAKK υποβάλλεται στη Φορολογική Διοίκηση με μηνιαίες δηλώσεις μέχρι την τελευταία ημέρα του επόμενου μήνα από αυτόν της έκδοσης κάθε «ειδικού στοιχείου – απόδειξης είσπραξης τέλους ανθεκτικότητας στην κλιματική κρίση».

H υποβολή της δήλωσης του τέλους ανθεκτικότητας γίνεται μέσω της ψηφιακής πύλης myAADE, ακολουθώντας τη διαδρομή: Εφαρμογές > Φορολογικές Υπηρεσίες > Τέλη & ειδικοί φόροι > Δήλωση απόδοσης του τέλους ανθεκτικότητας στην κλιματική κρίση.

Οι ενδιαφερόμενοι μπορούν να ενημερωθούν μέσω του Κέντρου Εξυπηρέτησης Φορολογουμένων της ΑΑΔΕ: +30 213 162 1000, τις εργάσιμες ημέρες και ώρες 07:30 - 17:00.